4. BEARTAS IOMAÍOCHTA

1. An Conradh ag bunú an Chomhphobail Eorpaigh: Teideal VI, Caibidil 1 Rialacha Iomaíochta:

(a) D'ainneoin Airteagail 87 agus 88 de Chonradh CE agus ar chuntar go gcomhalltar na coinníollacha atá leagtha amach thíos, féadfaidh an tSlóvaic an maolú ar cháin ioncaim chorparáideach arna deonú ar bhonn Rialachán Uimh. 192/1998 Coll. ón Rialtas a chur i bhfeidhm go dtí deireadh na bliana fioscaí 2008 maidir le tairbhí amháin i dtionscal na mótarfheithiclí, ar chuntar nach dtéann an chabhair iomlán faoin díolúine chánach seo thar 30% de chostais cháilithe infheistíochta an tionscnaimh ábhartha ó 1998 i leith.

Chun críocha na míre seo, saineofar costais cháilithe ar bhonn na dTreoirlínte maidir le cabhair réigiúnach náisiúnta [2].

(b) Déanfaidh an tSlóvaic tuarascálacha faireacháin ina bhfuil an fhaisnéis seo a leanas a sholáthar don Choimisiún:

- ar bhonn leathbhliantúil, faisnéis ar an infheistíocht cháilithe arna déanamh ag tairbhí na cabhrach, agus

- ar bhonn bliantúil, faisnéis ar an gcabhair arna deonú do thairbhí na cabhrach faoin scéim chabhrach dá dtagraítear thuas.

Soláthróidh an tSlóvaic na tuarascálacha laistigh de dhá mhí ó dheireadh gach bliana nó leathbhliana, ag tosú faoi cheann dheireadh Aibreán 2003. Cuimseofar sna céad tuarascálacha an fhaisnéis a bhaineann leis na blianta 1998-2002. Tíolacfar an tuarascáil dheireanach faoi cheann dheireadh Lúnasa 2009, mura gcomhaontóidh an Coimisiún agus an tSlóvaic ar a mhalairt.

(c) Gan dochar don mhír sin roimhe seo, beidh feidhm ag na forálacha maidir le faireachán i Rialachán (CE) Uimh. 659/1999 an 22 Márta 1999 ag leagan síos rialacha mionsonraithe chun Airteagail 93 de Chonradh CE a chur i bhfeidhm.

(d) Má shroicheann an chabhair iomlán an leibhéal uasta is incheadaithe atá leagtha amach i mír (a) roimh dheireadh an bliana fioscaí 2008, scoirfear den dhíolúine chánach agus dlifear an ghnáthcháin ioncaim chorparáideach den tairbhí don chuid sin de thuilleamh na cuideachta a a mbeadh mar thoradh ar a dhíolúine ón gcáin dul thar an méid uasta is incheadaithe.

2. An Conradh ag bunu an Chomhphobail Eorpaigh, Teideal VI, Caibidil 1, Rialacha Iomaíochta.

(a) D'ainneoin Airteagail 87 agus 88 de Chonradh CE, féadfaidh an tSlóvaic an maolú ar cháin ioncaim chorparáideach arna deonú ar bhonn Acht Uimh. 366/1999 Coll. Um Cháinioncam a chur i bhfeidhm go dtí deireadh na bliana fioscaí 2009 maidir le tairbhí amháin i dtionscal an chruach, ar chuntar go gcomhalltar na coinníollacha seo a leanas:

(i) cuireann tairbhí na cabhrach teorainn lena tháirgeadh agus ar a dhíolacháin de tháirgí leata (teorollta, fuar-rollta agus brataithe) in AE arna mhéadú. Déanfar na teorannieacha sin a bhunú ar bhonn na bhfigiúirí i dtrácht don bhliain 2001. Amhail ó 2002, féadfaidh tairbhí na cabhrach méaduithe bliantúla 3% a dhéanamh ar an teorainn do tháirgeadh agus 2% ar an teorainn do dhíolacháin. Gabhfaidh éifeacht leis an teorainn do dhíolacháin amhail ó dháta an aontachais. Féadfaidh aschur saghsanna sonracha táirgí athrú ar choinníoll nach dtéann an t-aschur arna chumasc thar na teorainneacha arna mbunú;

(ii) nach ndéanann an tairbhí a raon grúpaí táirgí críochnaithe a leathnú;

(iii) nach dtéann an chabhair fhoriomlán arna deonú don tairbhí ar bhonn Acht Uimh. 366/1999 Z. z. um Cháin Ioncam thar iomlán US $ 500 milliún. Ní fhéadfar an chabhair sin a dheonú ach an t-aon uair amháin agus ní fhéadfar í a fhadú nó a athnuachan ar chúinse ar bith. Ní foláir gan chabhair uile arna deonú don tairbhí céanna i rith na hidirthréimhse a áireamh laistigh den leibhéal US $ 500 milliún;

(iv) go gcomhallann an tairbhí téarmaí an chonartha phríobháidithe i dtaca le leibhéil fostaíochta a choimeád ar bun.

Má dhéantar an díolúine chánach do thairbhí na cabhrach a oiriúnú ar dhóigh a ráthaíonn laghdú suntasach at mhéid iomlán na cabhrach gan inmharthanacht a chur i gcontúirt, féadfaidh an Coimisiún na coinníollacha thuas a athbhreithniú i gcomhréir leis an nós imeachta dá bhforáiltear in Airteagal 88(1) de Chonradh CE. Sula gcuirfidh sé tús leis an nós imeachta sin, tabharfaidh an Coimisiún aird iomlán ar thuairimí Ballstát an bhfuil laghdú ar chabhair suntasach. Tabharfar na tuairimí sin le fios ar bhonn moladh ón gCoimisiún agus ar bhonn cibé faisnéis ábhartha atá ar fáil.

(b) Déanfaidh an tSlóvaic tuarascálacha leathbhliantúla faireacháin ina bhfuil an fhaisnéis seo a leanas ar thairbhí na cabhrach a sholáthar don Choimisiún agus don Chomhairle:

- táirgeadh (i dtonaí) de gach ceann den na táirgí seo a leanas: corna teorollta, leathán fuar-rollta, leathán galbhánaithe, stánphláta, leathán leictreach, leathán orgánach brataithe, fadáin tháite, mar aon le haon táirge eile (le sonrú);

- díolacháin (i dtonaí) de na táirgí thuas in AE arna mhéadú;

- forbairt na fostaíochta sa chuideachta agus san éigiún mar aon le dul chun cinn in ullmhúcháin chun foireann a asláithriú go rianúil;

- uair sa bhliain, costais foirne i rith na bliana agus ó bpríobháidiú i leith;

- uair sa bhliain, na brabúis roimh cháin don bhliain fioscach agus méid iomlán na cabhrach sonraithe;

Soláthróidh an tSlóvaic na tuarascálacha sin laistigh de cheithre mhí ó dheireadh gach leathbhliana, ag tosú faoi cheann dheireadh Aibreán 2003. Cuimseofar sa chéad tuarascáil an fhaisnéis a bhaineann leis na blianta 2000, 2001 agus 2002. Tíolacfar an tuarascáil dheireanach faoi cheann Aibreán 2010, mura gcomhaontóidh an Coimisiún, an Chomhairle agus an tSlóvaic ar a mhalairt.

(c) Gan dochar don mhír sin roimhe seo, beidh feidhm ag na forálacha maidir le faireachán i Rialachán (CE) Uimh. 659/1999 an 22 Márta 1999 ag leagan síos rialacha mionsonraithe chun Airteagail 93 de Chonradh CE a chur i bhfeidhm.

(d) Má shroicheann an chabhair iomlán an leibhéal uasta is incheadaithe atá leagtha amach i mír 2009 roimh dheireadh an bliana fioscaí 2008, scoirfear den dhíolúine chánach agus dlifear an ghnáthcháin ioncaim chorparáideach den tairbhí don chuid sin de thuilleamh na cuideachta a a mbeadh mar thoradh ar a dhíolúine ón gcáin dul thar an méid uasta is incheadaithe.

(e) Má mhainníonn an tairbhí na téarmaí den chonradh um phríobháidiú a chomhall i dtaca le leibhéil fhostaíochta, scoirfear den chabhair le héifeacht láithreach agus beidh feidhm ag na pionóis dá bhforáiltear sa chonradh um phríobháidiú.

[2] IO C 74, 10.3.1998, lch. 9.

--------------------------------------------------